Descriere eveniment

**Sesiunea de Comunicӑri Ştiinţifice Studenţeşti, Ediţia a XVII-a**, organizată de Facultatea de Inginerie Alimentară, Turism şi Protecţia Mediului, din cadrul Universităţii „Aurel Vlaicu” din Arad, a avut loc în perioada 11 – 13 Aprilie 2019, în Arad.

Comitetul de organizare şi cel ştiinţific, ȋmpreună cu toţi participanţii au avut ocazia să audieze lucrări ale studenţilor de la nivel licenţă, masterat şi doctorat din diverse universităţi din ţară, alături de colaboratorii acestora: Universitatea din Oradea, Universitatea de Ştiinţe Agricole şi Medicină Veterinară din Cluj-Napoca, Universitatea de Ştiinte Agricole şi Medicină Veterinară a Banatului „Regele Mihai I al Romaniei” din Timişoara, Universitatea de Medicină „Victor Babeş” din Timişoara, Universitatea „Babeş-Bolyai” din Cluj-Napoca, Universitatea „Lucian Blaga” din Sibiu, Universitatea Româno-Americană din Bucureşti, InstitutulNaţional de Cercetare – Dezvoltare pentru ElectrochimieşiMaterie Condensata, INCEMCdinTimişoara, Institutul de Biochimie al Academiei Române din Bucureşti, Universitatea „Vasile Alecsandri” din Bacău şi Universitatea „Aurel Vlaicu” din Arad.

La acest eveniment s-au prezentat cele mai noi rezultate ale cercetării obţinute de către studenţi, sub coordonarea cadrelor didactice universitare, din domeniile:

1. Ingineria şi ştiinţa mediului, Protecţia mediului, Biodiversitate, Sӑnӑtate (Sectiunea I);
2. Tehnologie alimentarӑ, Inginerie alimentarӑ, Nutriţie, Calitate şi siguranţӑ alimentarӑ, Management agroturistic, Sustenabilitate (Sectiunea II).

Prezentările au fost orale, postere şi produse.

Au fost prezenţi peste 60 de participanţi cu prezentări orale (19 lucrări), postere (39 lucrări) şi produse (16 lucrări). La fiecare secţiune au fost acordate premii studenţilor din partea sponsorilor, pe baza evaluărilor efectuate de Comisii de specialitate, fiecare dintre acestea alcătuite din 3 cadre didactice şi un student (vezi Programului evenimentului).

Evenimentul a fost organizat de Facultatea de Inginerie Alimentară, Turism şi Protecţia Mediului cu sprijinul Guvernului României: Ministerul Educației Naționale, Universitatea „Aurel Vlaicu” din Arad, Liga Studenților din Universitatea „Aurel Vlaicu” din Arad, Societatea de Chimie din România, Centrul de Consultanță și Cooperare Rurală Euro-regională (CC&EU), Parcul Natural Lunca Mureşului.

Din partea Comitetului de organizare,

Prof. Dana Copolovici, Dr. Habil.